ตลาดหุ้นสหรัฐปิดผสมผสาน
ตลาดหุ้นสหรัฐฯทรงตัวปิดผสมผสาน จากแรงกดดันของหุ้นกลุ่มเทคโนโลยี ขณะที่ราคาน้ำมัน ขยับขึ้นพอประมาณ
15 ม.ค. 2556

ตลาดหุ้นสหรัฐฯทรงตัวปิดผสมผสาน จากแรงกดดันของหุ้นกลุ่มเทคโนโลยี ขณะที่ราคาน้ำมัน ขยับขึ้นพอประมาณ 
ตลาดหุ้นสหรัฐฯวานนี้(14ม.ค.) แกว่งตัวผสมผสาน โดยดาวโจนส์ ปิดในแดนบวก ส่วนดัชนีอื่นๆปิดลบ ส่วนหนึ่งมาจากข่าวสารต่างๆเกี่ยวกับหุ้นกลุ่มเทคโนโลยี       ดัชนีหุ้นดาวโจนส์ เพิ่มขึ้น 21.65 จุด (0.16 เปอร์เซ็นต์) ปิดที่ 13,510.08 จุด แนสแดค ลดลง 8.13 จุด (0.26 เปอร์เซ็นต์) ปิดที่ 3,117.50 จุด เอสแอนด์พี ลดลง 1.22 จุด ปิดที่ 1,470.83 จุด ขณะที่ราคาน้ำมัน ขยับขึ้นพอประมาณ สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกุมภาพันธ์ เพิ่มขึ้น 58 เซนต์ ปิดที่ 94.19 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.24 ดอลลาร์ ปิดที่ 111.88 ดอลลาร์ต่อบาร์เรล